ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ της 24ης Ιουνίου 2011 σχετικά με τον διορισμό του προέδρου της Ευρωπαϊκής Κεντρικής Τράπεζας (2011/386/ΕΕ) ΤΟ ΕΥΡΩΠΑΪΚΟ ΣΥΜΒΟΥΛΙΟ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 283 παράγραφος 2, Έχοντας υπόψη το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 11 παράγραφος 2 αυτού, Έχοντας υπόψη τη σύσταση του Συμβουλίου της Ευρωπαϊκής Ένωσης (1), Έχοντας υπόψη τη γνώμη του Ευρωπαϊκού Κοινοβουλίου (2), Έχοντας υπόψη τη γνώμη του Διοικητικού Συμβουλίου της Ευρωπαϊκής Κεντρικής Τράπεζας (3), Εκτιμώντας τα εξής: (1) Η θητεία του προέδρου της Ευρωπαϊκής Κεντρικής Τράπεζας, κ. Jean-Claude TRICHET, που είχε διοριστεί με την απόφαση της 16ης Οκτωβρίου 2003 (4), λήγει στις 31 Οκτωβρίου 2011 και είναι επομένως αναγκαίο να διορισθεί νέος πρόεδρος της Ευρωπαϊκής Κεντρικής Τράπεζας. (2) Το Ευρωπαϊκό Συμβούλιο επιθυμεί να διορίσει τον κ. Mario DRAGHI ο οποίος, κατά τη γνώμη του Ευρωπαϊκού Συμβουλίου, πληροί όλες τις απαιτήσεις του άρθρου 283 παράγραφος 2 της Συνθήκης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Mario DRAGHI διορίζεται πρόεδρος της Ευρωπαϊκής Κεντρικής Τράπεζας για θητεία οκτώ ετών από την 1η Νοεμβρίου 2011. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Άρθρο 3 Η παρούσα απόφαση αρχίζει να ισχύει την ημερομηνία έκδοσής της. Βρυξέλλες, 24 Ιουνίου 2011.

[Source: multi_eurlex | Tokens: 1379]